પોર્ટ્રેટ મેંદીમાં જો તમારો હાથ બેસી જાય તો પોટ્ર્રેટ ડ્રૉ કરતાં વધારેમાં વધારે ૧૦ મિનિટ લાગે છે. કોઈ પણ દુલ્હનના હાથ પર પોટ્ર્રેટ મેંદી ડ્રૉ કરવા માટે શું તૈયારી કરવી પડે છે એ જણાવતાં બ્યુટિશ્યન લજ્જા પંચાલ સાળવી કહે છે, ‘મારે જ્યારે કોઈને પોટ્ર્રેટ મેંદી કરવાની આવે છે ત્યારે હું એક દિવસ પહેલાં દુલ્હન અને વરરાજાનો ફોટો મગાવી લઉં છું. એ પછી ઘરે પેપર પર પ્રૅક્ટિસ કરું છું અને પછી બીજા દિવસે દુલ્હનના હાથમાં કરું છું, કેમ કે આ પોટ્ર્રેટ અમારે એક અટેમ્પ્ટમાં જ કરવાનું હોય છે. અમે પોટ્ર્રેટ કરતાં-કરતાં વચ્ચે અટકી નથી શકતાં અને અમારે વ્યક્તિનો નાકનકશો પણ બરાબર અને બારીકાઈથી કરવો પડે છે. જો અમે કંઈક ગડબડ કરી તો મેંદી તો તરત જ લુછાઈ જાય, પણ એ મેંદી તરત જ હાથમાં રંગ પકડી લે છે; જેના લીધે એનો લુક ડલ થઈ જાય છે. ’